
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu määruse eelnõuga.

2. Volitada Linnakantselei nõunik õigusküsimustes _______ antud küsimust ette kandma Narva Linnavolikogu istungil.

                                     N A R V A            L I N N A V O L I K O G U

                                                        O  T  S  U  S

Narva                                                                                                   __.__.2009 nr _____

Mööda Narva linna territooriumi 

piiripunkti sõitva transpordivoolu 

reguleerimisel osutatavate teenuste 

korraldamise kohta 

1. ASJAOLUD JA MENETLUSE KÄIK

Vastavalt Riigipiiri seaduse  § 8¹ lg 1 EV Siseministeeriumi ja Narva Linnavalitsuse vahel on sõlmitud haldusleping, mille objektiks on Narva linnas paiknevasse Narva piiripunkti suunduvate transpordivahendite liiklemise korraldamine. 

Seaduse eelnõu seletusest, mille alusel Riigipiiri seadus on täiendatud ülalpool nimetatud paragrahviga, tuleneb, et liiklemise korraldamine linnas kuulub kohaliku elu küsimuste hulka, ning kohaliku omavalitsuse ülesandeks piiri ületamise korraldamises väljaspool piiripunkti on veoautode suunamine transiittranspordiplatsile, nende turvalisuse tagamine seal (valvamine), ümberpaigutamine vastavalt platsile saabumise järjekordsusele ja suunamine piiripunkti vastavalt järjekorrale. 

Praktika on näidanud, et Narva linna territooriumil paiknevasse piiripunkti sõitva transpordivoolu liiklemise korraldamine ei piirdu ainult transiitplatsi territooriumiga. Vastav reguleerimine on vajalik ka väljaspool selle piire. 

Ülalpool nimetatud transpordivoolu reguleerimise vajadus Narva linna kohaliku omavalitsuse territooriumil on tingitud linna territooriumil piiripunkti olemasoluga, ning küsimused, mis on vahetult seotud riigipiiri ületamise ja piirirežiimist kinnipidamisega, kuuluvad riigi pädevusse. Seega, Narva linnas paiknevasse piiripunkti sõitvate transpordivahendite liiklemise korraldamine on objektiivselt üheks riigifunktsiooni osaks. Seejuures, kohalikul omavalitsusel puudub seadusandlikult paikapandud kohustus kanda kulusid, mis on seotud transiitplatsil asuvate veoautode turvalisuse tagamise (valvamise), nende järjekordsusest kinnipidamise üle kontrolli teostamise, platsil veoautode ümberpaigutamise ja nende suunamise piiripunkti, ning teiste teenuste osutamisega, mis on seotud ülalpool nimetatud transpordivoolu reguleerimisega. Oma olemuselt need funktsioonid ei kuulu piirirežiimi mõiste hulka ning on olemuselt teenused, mis on suunatud nende isikute huvide tagamisele, kes liiklevad ülalpool nimetatud transpordivoolus.

Võttes arvesse ülalpool mainitud, on vajalik ja põhjendatud välja töötada ja sätestada teenuste osutamise kord mööda Narva linna territooriumi piiripunkti sõitva transpordivoolu korraldamisel ning optimiseerida teenuste osutamisega seotud kulude katmise mehhanism. 

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 6 lg 1, kohaliku omavalitsusüksuse ülesandeks on linnatänavate ülalpidamine. Vastavalt sama seaduse § 6 lg 3 p 2 kohalik omavalitsusüksus, peale Kohaliku omavalitsuse korralduse seaduse § 6 lg 1 ja 2 ette nähtud ülesannete, otsustab ja korraldab kohaliku elu küsimusi, mille otsustamine ja korraldamine ei ole seadusega pandud kellelegi teisele. Käesolevas otsuses nimetatud transiitplatsil asuvate veoautode turvalisuse tagamine (valvamine), nende järjekordsusest kinnipidamise üle kontrolli teostamine, veoautode platsil ümberpaigutamine ja nende suunamine piiripunkti ei ole seadusega pandud kellelegi teisele.

Vastavalt Kokaliku omavalitsuse korralduse seaduse § 22 lg 2, kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.
3. O T S U S

3.1. Narva Linnavalitsusel hiljemalt __.__.2009.a. välja töötada ja sätestada mööda Narva linna territooriumi piiripunkti sõitva transpordivoolu reguleerimisel osutatavate teenuste osutamise kord.

3.2. Käesoleva otsuse p. 3.1 nimetatud korra sätestamisel ette näha osutatavate teenustega seotud kulude katmise mehhanism. 

4. RAKENDUSSÄTTED

4.1. Otsus jõustub seadusega sätestatud korras
4.2. Otsus võib vaidlustada Tartu halduskohtu Jõhvi kohtumajas 30 päeva jooksul alates teatavakstegemise hetkest.

Mihhail Stalnuhhin
Linnavolikogu esimees

